TV7 JERUUSALEMMA UUDISED
Meie tänased teemad -
Hamas ähvardab röövida Iisraeli sõdureid
Al-Qaedal võib olla bioloogilisi relvi
Viimased terrorirünnakud tekitavad iisraellastes muret
Merkel õhutab iisraellasi ehitust Juudas ja Samaarias vaos hoidma
Iisraelis kasvab sündimus
TV7 Jeruusalemma Uudistest - Shalom!
Arutz Sheva kirjutab Hamasi eelmisel reedel esitatud ähvardusest
röövida Iisraeli sõdureid.
Gazat valitsev terrorirühmitus avaldas ähvardused oma netilehel
Iisraeli sõduri Gilad Shaliti vabastamise 2. aastapäeval.
Hamas röövis Shaliti 2006. a ja hoidis teda 5 aastat vangis.
Shalit vabastati 2011. a oktoobris.
Tema päästmiseks vabastas Iisrael vanglaist üle 1000 terroristi,
paljud neist massimõrvarid.
Hamas lubas jätkata vastupanu, kuni lõpeb vaenlase jultumus
ja arusaam oma võitmatusest.
Rühmitus lubas mitte puhata, enne kui kõik vangid on vabastatud.
Avalduse lõpus kuulutati, et vastupanu
on palestiinlaste ainus tee ja võimalus
vabastada kõik vangid ning kõik pühapaigad.
Gilad Shaliti vabanemisele järgnenud kahel aastal
on mitmed vangidevahetuses vabastatud Palestiina vangid
uuesti vahistatud.
Arutz Sheva kirjutab Briti ekspertide hoiatusest
Al-Qaeda bioloogiliste relvade suhtes.
Ajal, mil maailma tähelepanu keskendub Süürias käimasolevale
Assadi valitsuse keemiarelvade konfiskeerimisele,
on asjatundjail väidetavalt kaalukaid tõendeid selle kohta,
et al-Qaedaga seotud rühmitused võivad juba omada mürkaineid,
mis ohustavad rahvusvahelist kogukonda.
Erinevalt keemiarelvadest koosnevad bioloogilised relvad taudidest,
mürkidest ja muudest nakkusi levitavatest ainetest,
ning nendega võib tappa suuremaid rahvahulki.
Bioloogiliste relvade avastamine ja nende eest kaitsmine
on samuti raskem.
Keemia- ja bioloogilised relvad on rahvusvahelise õiguse järgi keelatud,
kuid Süüria valitsusel on kehtiv programm mõlemi suhtes.
Eelmisel teisipäeval avaldatud ekspertide raporti järgi
püüavad Süüria džihadistid valitsuse bioloogilisi relvi
oma valdusse saada.
Raporti väitel on Assad kaotamas kontrolli oma biorelvaarsenali üle.
Bio-farmaatsialaborite röövimine on kõikjal Süürias laialt levinud.
Analüütikute sõnul pole al-Qaedal ega ühelgi teisel terrorirühmitusel
õnnestunud valmistada ja levitada bioloogilisi relvi tapva tasemeni.
EL ja NATO endine biokaitse konsultant dr Bellamy van Aalst
hoiatab siiski rahulolu vastu, kuna Süüria juba valmis
ja kergesti käikulastavad bioloogilised relvad
on üsna lihtsalt kättesaadavad.
Arutz Sheva teatel on iisraellased mures
araabia terroristide viimaste rünnakute pärast.
Kõrge Iisraeli ohvitseri sõnul on viimased rünnakud
alarmeeriv sündmuste ahel,
mis viitab PO araablaste motiveeritusele.
Septembri ja oktoobri rünnakuis on seni hukkunud 3 iisraellast
ja üks sai tõsiselt viga.
Septembris röövis ja mõrvas Palestiina araablane IDF sõduri,
kellega terrorist oli samas restoranis töötanud.
Samal kuul tulistas snaiper Hebronis surnuks Iisraeli sõduri.
Oktoobri algul tulistas terrorist 9-aastast juudi tüdrukut
ja nädal hiljem tungisid Palestiina araabia terroristid Jordani orus
IDF eruohvitseri koju ning tapsid ta raudkangi ja kirvega.
Eelmise neljapäeva õhtul tungis ca 30-aastane terrorist
buldoosriga Jeruusalemma põhjaosas läbi turvatara Iisraeli armeebaasi.
Terrorist hukkus sõdurite tules.
Juhtumit kommenteerinud Iisraeli ohvitseri sõnul
suhtuvad kaitsejõud intsidenti tõsiselt
ja on tulevikus vastavateks rünnakuteks valmis.
Arutz Sheva teatel õhtuab Saksa liidukantsler Angela Merkel
iisraellasi vaoshoitusele juudi asunduste ehitamisel
Juudas ja Samaarias.
Merkel kõneles Berliinis ühisel pressikonverentsil
koos PO juhi Mahmoud Abbasiga, kirjutab uudisteagentuur AFP.
Abbasi väitel on juudi asundused illegaalsed
ning iisraellaste ehitustöö Juudas ja Samaarias olevat tihenenud.
Abbas kordas, et Saksamaa toetab rahukõnelusi
ja kahe riigi lahendust.
Merkeli sõnul olevat Saksamaa alati pooldanud kahe riigi lahendust
ning PO alade toetamist ja aitamist,
rahuprotsessi edendamist ja majanduslikku arengut.
Merkel olevat ka kindel, et vastav välispoliitika jätkub.
Merkeli sõnul on palestiinlaste loobumine pürgimustest ÜROs
eeljäreleandmine rahukõneluste soodustamiseks.
Saksamaa on kutsunud Iisraeli samalaadsetele meetmetele
ja hoiduma asunduste laiendamisest.
Abbas tänas Saksamaad majandusabi eest
ja riigi rolli eest rahuprotsessil.
AFP teatel taotlevad palestiinlased Abbasi sõnul tõsiselt rahukõnelusi.
Abbas edastas Iisraeli valitsusele sõnumi,
et ajaloolist võimalust ei tohiks mööda lasta.
Arutz Sheva kirjutab sündimuse arvu vaheldumisest
Iisraeli eri sektorites.
Statistika järgi on juutide sündimus kõrgeimal tasemel pärast 1995. a
Moslemite sündimus on aga endiselt juutide omast kõrgem,
kuid siiski langemas.
Moslemite sündimuse määraks on keskmiselt 3,51 last,
juutidel aga 2,98.
Juutide sündimuse tase tõuseb eelkõige tänu haredi juutidele.
Need olid meie tänased uudised. Shalom ja kohtumiseni!
Tõlge: Monika Jaaguri